钦定古今图书集成/明伦汇编/氏族典/第335卷 > 刘逖
## 钦定古今图书集成/明伦汇编/氏族典/第335卷 > 刘逖

按《北齐书刘逖传》：“逖字子长，彭城丛亭里人也。祖芳，
魏太常卿。父戫，金紫光禄大夫。逖少聪敏，好弋猎骑
射。魏末，征诣霸府，世宗以为开府行参军。逖远离乡
家，倦于羁旅，发愤自励，专精读书。霸朝人士攸集，逖
在游宴之中，卷不释手。皇建元年，除太子洗马。肃宗
崩，从世祖赴晋阳，除散骑侍郎。和士开宠要逖附之”，
授中书侍郎，入典机密。聘周还，拜仪同三司。世祖崩，
出为江州刺史。祖珽执政，徙为仁州刺史。还，待诏文
林馆，重除散骑常侍，奏门下事。未几，与崔季舒等同
时被戮。子逸民，开府行参军。